**ԱՄՓՈՓԱԹԵՐԹ**

**Հայաստանի Հանրապետության և Եվրոպական հանձնաժողովի միջև «Աջակցություն Հայաստանում դատական ոլորտի բարեփոխումների իրականացմանը. Փուլ I» ֆինանսավորման համաձայնագրի նախագծի վերաբերյալ ներկայացված առաջարկությունների և դիտողությունների**

|  |  |  |
| --- | --- | --- |
| **Շահագրգիռ գերատեսչություն** | **Ներկայացված առաջարկությունները և դիտողությունները** | **Կարգավիճակ** |
| **ՀՀ արդարադատության նախարարություն** | Ֆինանսավորման համաձայնագրի նախագիծը չի պարունակում Հայաստանի Հանրապետության օրենքին հակասող, օրենքի փոփոխություն կամ նոր օրենքի ընդունում նախատեսող նորմեր:  Միաժամանակ հայտնում ենք, որ Հայաստանի Հանրապետության համար ֆինանսական պարտավորություններ նախատեսելու դեպքում Ֆինանսավորման համաձայնագրի նախագիծը ենթակա է վավերացման:  Միաժամանակ հայտնում ենք, որ վերոնշյալ նախագծի վերաբերյալ դիտողություններ և առաջարկություններ չունենք: | Ընդունվել է ի գիտություն |
| **ՀՀ արտաքին գործերի նախարարություն** | Հայաստանի Հանրապետության և Եվրոպական հանձնաժողովի միջև «Աջակցություն Հայաստանում դատական ոլորտի բարեփոխումների իրականացմանը. Փուլ I» ֆինանսավորման համաձայնագրով Հայաստանի Հանրապետության կառավարությունը ստանում է երեսուն միլիոն եվրո գումարի չափով դրամաշնորհ։ Դրամաշնորհի միջոցները ուղղված կլինեն իրավական և դատական համակարգային խնդիրների լուծմանը, մասնավորապես արդարադատության ոլորտում օրենքի գերակայության արդյունավետ ապահովմանը՝ արդարադատության անկախ և կարգավորված իրականացման միջոցով։ Ծրագրի իրականացումը կնպաստի դատական իշխանության բարեվարքության և հաշվետվողականության ամրապնդմանը։  Միաժամանակ արդարադատության ոլորտում բարեփոխումների իրականացման գործընթացը համապատասխանում է Համապարփակ և ընդլայնված համագործակցության համաձայնագրի (ՀԸԳՄ) (4-րդ եւ 12-րդ հոդվածներ) շրջանակներում Հայաստանի Հանրապետության ստանձնած պարտավորություններին, ինչպես նաև արդարադատության ոլորտում ԵՄ-Հայաստան ռազմավարական քաղաքականության երկխոսությունից բխող առաջարկություններին։  Ելնելով վերոգրյալից և «Միջազգային պայմանագրերի մասին» օրենքի 5-րդ հոդվածի հիմքով՝ ՀՀ արտաքին գործերի նախարարությունը նպատակահարմար է գտնում Հայաստանի Հանրապետության և Եվրոպական հանձնաժողովի միջև «Աջակցություն Հայաստանում դատական ոլորտի բարեփոխումների իրականացմանը. Փուլ I» ֆինանսավորման համաձայնագրի ստորագրումը։ Այն համապատասխանում է Հայաստանի Հանրապետության վարած արտաքին քաղաքականությանը և ստանձնած միջազգային պարտավորություններին | Ընդունվել է ի գիտություն |
| **ՀՀ ՏԿԵՆ պետական գույքի կառավարման կոմիտե** | Հայաստանի Հանրապետության և Եվրոպական հանձնաժողովի միջև «Աջակցություն Հայաստանում դատական ոլորտի բարեփոխումների իրականացմանը. Փուլ I» ֆինանսավորման համաձայնագրի նախագծով «Պետական գույքի կառավարման մասին» ՀՀ օրենքի կարգավորման շրջանակում Հայաստանի Հանրապետության համար գույքային պարտավորություններ նախատեսող դրույթներ առկա չեն: | Ընդունվել է ի գիտություն |
| **ՀՀ բարձր տեխնոլոգիական արդյունաբերության նախարարություն** | 1. Իրականացված աշխատանքների՝ հատկապես տրանշ կատարողականի թիրախների ուղղությամբ առաջընթացի նկատմամբ մանրամասն մոնիթորինգն ապահովելու համար ստեղծվող տեխնիկական հարցերով աշխատանքային խմբում առաջարկում ենք ներառել նաև ՀՀ բարձր տեխնոլոգիական արդյունաբերության նախարարության համապատասխան վարչություններից աշխատակիցների: 2. Դիտարկել Էլեկտրոնային արդարադատության համակարգում ընթացք ստացած աշխատանքների ավարտին հասցնելու հնարավորությունը՝ ֆինանսական համաձայնագրի 2-րդ նպատակի ուղղակի արդյունքների շղթայի 2.3 կետի շրջանակներում, մասնավորապես՝ "Էլեկտրոնային Արդարադատության Մշտադիտակման Ենթահամակարգերի Զարգացման" ծրագրի, Սնանկության էլեկտրոնային հարթակի, «Էլեկտրոնային դատարանների համապարփակ համակարգը» ամբողջական ներդրումները: 3. Ուսումնասիրելով Եվրոպական միության փորձը համաձայնագրի փոփոխական տրանշների կատարողական ցուցանիշներից թիվ 4-ի իրականացման ապահովման համար՝ այն է՝Էլեկտրոնային արդարադատության համակարգի միջոցով ընթացք ստացած դատական գործերի տոկոսի բարձրացում, անհրաժեշտ է էլեկտրոնային արդարադատության համակարգում ներդնել բազմաճյուղային նոր էլեկտրոնային դատական համակարգեր (<https://e-justice.europa.eu/>): 4. Արդարադատության ոլորտում առկա տվյալների հավաքագրման մեխանիզմների գնահատման ընդլայնման, ապացույցների վրա հիմնված առավել արդյունավետ քաղաքականություն մշակման, մանրամասն մոնիթորինգի անցկացմանև հաշվետվություններ ներկայացման, ինչպես նաև անուղղակիորեն հանրային հաշվետվողականության ավելի բարձր մակարդակ ապահովելու համար առաջարկում ենք վերազինել և նոր ֆունկցիոնալ հնարավորություններ ավելացնել՝ այդ թվում տարբեր վիճակագրական հաշվետվությունների գեներացման համար բիզնես վերլուծական գործիքների (BI tools) ներդրմամբ, ՀՀ դատական տեղեկատվական համակարգում (Datalex.am): | 1.Բյուջետային աջակցության ծրագրով նախատեսված տրանշերի կատարողականի թիրախների ուղղությամբ առաջընթացի նկատմամբ մանրամասն մոնիթորինգն ապահովելու համար ստեղծվող տեխնիկական հարցերով աշխատանքային խմբում, որը պետք է ստեղծվի համաձայնագրի ստորագրումից հետո, կներառեն նաև ՀՀ բարձր տեխնոլոգիական արդյունաբերության նախարարության ներկայացուցիչները:  2. ԵՄ հետ բանակցություններն ու սույն ծրագիրը չեն սպառում արդարադատության ոլորտում ամբողջ էլեկտրոնային պլատֆորմները, իսկ այն ենթածրագրերը, որոնք ներառված են սույն ծրագրում, բխում են արդեն իսկ գործող կամ նախատեսված ծրագրերի շարունակականության ապահովման ու դրանց վրա հետագա քայլերը կառուցելու տրամաբանությունից:  3. Ծրագրով նախատեսված վիճակագրական գործիքներն ու մեթոդաբանությունը նախատեսվում է մշակել ու ներդնել հենց ծրագրի շրջանակներում, ինչի համար կներգրավվեն ինչպես ՀՀ համապատասխան շահառուները, այնպես էլ անհրաժեշտ միջազգային փորձագետներ: |
| **ՀՀ արդարադատության ակադեմիա** | ԵՀԳ/2020/042-019 Ֆինանսավորման համաձայնագրի նախագծի հավելված առաջինի «Միջամտության տրամաբանության աղյուսակի» (այսուհետ՝ նաև աղյուսակ) 2,2 և 3,3 կետերն առնչվում են Արդարադատության ակադեմիային, որոնց վերաբերյալ Ակադեմիան հայտնում է իր դրական կարծիքը՝ պատրաստակամություն հայտնելով աջակցել յուրաքանչյուր բարեփոխման, որը միտված է դատական համակարգի պրոֆեսիոնալիզմի մակարդակի բարձրացմանը, Ակադեմիայի ունկնդիրների ուսուցման պատշաճ որակի ապահովմանը:  Միևնույն ժամանակ, անհրաժեշտ է արձանագրել, որ աղյուսակի 2.2 կետով սահմանված՝ «Վերապատրաստումից հետո ընդունելի արդյունքով թեստավորում անցած վերապատրաստվածների տոկոսը» և 3,3 կետով սահմանված՝ «վերապատրաստումներից հետո ընդունելի արդյունքներով թեստավորում անցած վերապատրաստվածների (դատավոր, դատախազ) տոկոսը» դրույթները (վերապատրաստումից հետո ընդունելի արդյունքներով թեստավորումների պահանջը) խնդրահարույց է և չի բխում «Արդարադատության ակադեմիայի մասին» ՀՀ օրենքի կարգավորումներից:  «Արդարադատության ակադեմիայի մասին» ՀՀ օրենքի 28-րդ հոդվածի 4-րդ մասի համաձայն՝ դատավորը, քննիչը, դատախազը, դատավորների թեկնածուների ցուցակում ընդգրկված անձը համարվում են վերապատրաստումը կամ լրացուցիչ վերապատրաստումն անցած, եթե նրան մասնակցել են վերապատրաստման կամ լրացուցիչ վերապատրաստման համապատասխան առարկայական կուրսի բոլոր ժամերին, այդ թվում, երբ նրանց բացակայությունը Ռեկտորը ճանաչել է հարգելի: Նշված իրավադրույթի բովանդակությունից հետևում է, որ Ակադեմիայում վերապատրաստումից հետո ունկնդիրները ենթակա չեն թեստավորման և նրանց վերապատրաստման արդյունքներն այլ կերպ ենթակա չեն գնահատման: Այլ խոսքով՝ օրենսդրությունը նշված անձանց վերապատրաստումն անցած լինելը կապում է միայն վերապատրաստման համապատասխան առարկայական կուրսի բոլորի ժամերի մասնակցության հետ:  Հետևաբար, վերոգրյալի հաշվառմամբ, անհրաժեշտ է վերանայել աղյուսակի 2.2 և 3.3 կետերում նախատեսված վերապատրաստումից հետո ընդունելի արդյունքներով թեստավորում անցնելու պահանջը: | ՀՀ արդարադատության նախարարությունից՝ որպես ոլորտի քաղաքականությունը մշակող մարմնից ստացված տեղեկատվության համաձայն՝ Արդրադատության ակադեմիայի կողմից նշված դիտարկումները չեն կարող խնդիր համարվել համաձայնագրի կնքման համար:  Միևնույն ժամանակ՝ աղյուսակի 2.2 կետով սահմանված՝ «Վերապատրաստումից հետո ընդունելի արդյունքով թեստավորում անցած վերապատրաստվածների տոկոսը» և 3,3 կետով սահմանված՝ «վերապատրաստումներից հետո ընդունելի արդյունքներով թեստավորում անցած վերապատրաստվածների (դատավոր, դատախազ) տոկոսը» դրույթները (վերապատրաստումից հետո ընդունելի արդյունքներով թեստավորումների պահանջը) թիվը՝ որպես ցուցանիշ, առաջին դեպքում ենթադրում է վերապատրաստված դատավորների քանակը՝ արտահայտված տոկոսով, ընդհանուր դատավորների քանակի նկատմամբ, իսկ երկրորդ դեպքում՝ վերա­պատրաստման հավաստագիր ստացած դատավորների թվաքանակը: |
| **ՀՀ գլխավոր դատախազություն** | ՀՀ գլխավոր դատախազությունում ուսումնասիրվել է Հայաստանի Հանրապետության և Եվրոպական հանձնաժողովի միջև «Աջակցություն Հայաստանում դատական ոլորտի բարեփոխումների իրականացմանը. Փուլ I» ֆինանսավորման համաձայնագրի նախագիծը:  Հիշյալ փաստաթղթի վերաբերյալ առաջարկություններ չկան: | Ընդունվել է ի գիտություն |
| **ՀՀ բարձրագույն դատական խորհուրդ** | Հայաստանի Հանրապետության և Եվրոպական հանձնաժողովի միջև «Աջակցություն Հայաստանում դատական ոլորտի բարեփոխումների իրականացմանը. Փուլ I» ֆինանսավորման համաձայնագրի նախագծի վերաբերյալ առաջարկություններ չկան: | Ընդունվել է ի գիտություն |
| **ՀՀ դատական դեպարտամենտ** |
| **ՀՀ կոռուպցիայի կանխարգելման հանձնաժողով** | Նախագծի «Հավելված 1. Փոփոխական տրանշների կատարողականի ցուցանիշները» վերտառությամբ հավելվածի ներքո «Վերանայված (ընդունված) ընթացակարգին համապատասխան բարեվարքության ստուգումներ անցած դատավորների թիվը» վերնագրի մեջ և դրան հաջորդող «Հաշվարկման մեթոդը» ցուցանիշի ներքո, ինչպես նաև նույն փաստաթղթի 20-րդ էջում «Աղյուսակ Դ. Կատարողականի ցուցանիշները և փոփոխական տրանշների մասհանման թիրախները» վերնագրի ներքո 2021 թվականի համար որպես թիրախ է նշված, որ 129 գործող դատավոր անցել է բարեվարքության ստուգում՝ վերանայված (ընդունված) ընթացակարգին համապատասխան: 2022 թվականի համար՝ համապատասխանաբար 180 գործող դատավոր անցել է բարեվարքության ստուգում՝ վերանայված (ընդունված) ընթացակարգին համապատասխան: Որպես կատարող նշված է նաև Կոռուպցիայի կանխարգելման հանձնաժողովը, մինչդեռ գործող օրենսդրական կարգավորումներով Հանձնաժողովը գործող դատավորների բարեվարքության ստուգման որևէ լիազորություն չունի: «Կոռուպցիայի կանխարգելման հանձնաժողովի մասին» ՀՀ օրենքում փոփոխություններ և լրացումներ կատարելու մասին ՀՕ-199-Ն օրենքով՝ Հանձնաժողովը իրականացնում է «Հանրային ծառայության մասին» ՀՀ օրենքով պետական պաշտոնի նշանակման ենթակա անձանց, այդ թվում՝ դատավորների թեկնածուների հավակնորդների բարեվարքության ստուգում, իսկ նույն օրենքի 14-րդ հոդվածով՝ «Եզրափակիչ մաս և անցումային դրույթներով» Հանձնաժողովը վերլուծում է միայն գործող դատավորների հայտարարագրերը: Հետևաբար՝ «Հավելված 1. Փոփոխական տրանշների կատարողականի ցուցանիշներըը» փաստաթղթղի «գործող դատավորների բարեվարքության ստուգում» ձևակերպմամբ 2021 թվականի և 2022 թվականի թիրախներն առանց համապատասխան օրենսդրական փոփոխությունների չեն կարող իրականացվել: | Դատավորների բարեվարքությանն վերաբերյալ ցուցանիշներն առավել մանրամասն սահմանված են Համաձայնագրի Տեխնիկական և վարչական դրույթներ բաժնի «Միջամտության տրամաբանության աղյուսակում» (TAPs, Intervention logic), էջ՝ 25։ Մասնավորապես աղյուսակի 1.1. ցուցանիշի ներքո (էջ՝ 28) գործող դատավորների դեպքում մասնավորեցված է «հայտարարագրերի ստուգում», ինչը նշանակում է, որ գործող դատավորների դեպքում խոսքը ոչ թե բարեվարքության այն ստուգման մասին է, որը նախատեսված է դատավորների թեկնածուների համար, այլև ըստ էության գույքային դրության ստուգման մասին է՝ վերջիններիս հայտարարագրերի ուսումնասիրության միջոցով։  Այս պարզաբանումները ֆիքսված են ֆինանսավորման համաձայնագրի հիմք հանդիսացող Գործողությունների փաստաթղթում ևս, որը ներկայացվել է նաև ԿԿՀ-ին: Միջոցառումների կատարման գնահատման հիմքում դրվում է հենց Համաձայնագրի Տեխնիկական և վարչական դրույթներ բաժնի «Միջամտության տրամաբանության աղյուսակի» բովանդակությունը։ |